OpenLLM-France/wikimedia huggingface dataset:
# Heparina de baix pes molecular

En medicina, una heparina de baix pes molecular (HBPM) és una tipus de fàrmac anticoagulant. Les HBPM s'utilitzen en la prevenció i tractament de la tromboembolisme venós (trombosi venosa profunda i embòlia pulmonar) i en el tractament de l'infart de miocardi.
L'heparina és un polisacàrid d'origen natural que inhibeix la coagulació, el procés que condueix a la trombosi. L'heparina natural consisteix en cadenes moleculars de diferents longituds o pesos moleculars. Les cadenes de pesos moleculars varien, des de 5.000 a més de 40.000 Daltons. Les HBPM, en canvi, consisteixen en només cadenes curtes de polisacàrids, que tenen un pes molecular mitjà de menys de 8.000 Da i per a les quals almenys el 60% de totes les cadenes tenen un pes molecular inferior a 8.000 Da. Aquestes s'obtenen mitjançant diversos mètodes de fraccionament o despolimerització de l'heparina polimèrica.
Les heparines derivades de fonts naturals, principalment intestí porcí o pulmó boví, es poden administrar terapèuticament per prevenir la trombosi. No obstant això, els efectes de l'heparina natural (o no fraccionada) són més impredictibles que els de les HBPM.

## Comercialitzats

A l'Estat espanyol:
* Bemiparina: Hibor.
* Dalteparina: Fragmin.
* Enoxaparina: Clexane, Enoxaparina, Inhixa, Hepaxane.
* Nadroparina: Fraxiparina.
* Tinzaparina: Innohep.
Estretament relacionat amb els anteriors, però que no és una HBPM:
* Fondaparinux: Arixtra.

## Referències

* ↑ Weitz JI; Weitz, Jeffrey I. «Low-molecular-weight heparins». N Engl J Med, 337, 10, 1997, pàg. 688–98. DOI: 10.1056/NEJM199709043371007. PMID: 9278467.
* ↑ Linhardt, R.J. Gunay, N. S. «Production and chemical processing of low molecular weight heparins». Sem. Thromb. Hem., 25, 3, 1999, pàg. 5–16.
* ↑ Garcia DA, Baglin TP, Weitz JI, et al. «Parenteral anticoagulants: Antithrombotic Therapy and Prevention of Thrombosis, 9th ed: American College of Chest Physicians Evidence-Based Clinical Practice Guidelines». Chest, 141, 2 Suppl, 2012, pàg. e24S–43S. DOI: 10.1378/chest.11-2291. PMC: 3278070. PMID: 22315264.
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2020.
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2021.
# Kristaps Porziņģis

Kristaps Porziņģis, (nascut el 2 d'agost de 1995 a Liepāja, Letònia) és un jugador de bàsquet letó. Amb 2,18 metres d'alçada, juga en la posició d'aler pivot. Va ser triat en la posició número 4 del Draft de l'NBA del 2015 pels New York Knicks. Actualment juga als Boston Celtics.
Va arribar a Dallas el febrer de 2019 per suavitzar l'impacte de la retirada de Dirk Nowitzki. El febrer de 2020 va ser traspassat als Washington Wizards.

## Referències

* ↑ www.draftexpress.com Fitxa a draftexpress Arxivat 2013-10-03 a Wayback Machine., consultat en setembre de 2014
# Funció de probabilitat

En teoria de la probabilitat, la funció de probabilitat (també anomenada funció de massa de probabilitat o funció de repartiment de massa) d'una variable aleatòria discreta és la funció que associa a cada valor possible de la variable la probabilitat que aquesta ho assumeixi.

## Definició

Considerem un espai de probabilitat $(\Omega ,{\mathcal {A}},P)$ Sigui $X$ una variable aleatòria discreta que prengui els valors $D=\{x_{i},\,i\in I\}$, on $I\subset {\mathbb {N} }$. La funció de probabilitat de $X$ és la funció p:D⟶[0, 1]{\textstyle p:D\longrightarrow [0, 1]}definida per $p(x_{i})=P(X=x_{i}).$ Tenim que
$\sum _{i\in I}p(x_{i})=1.$
Aquesta funció determina totes les probabilitats relacionades amb $X$: $P(X\in B)=\sum _{i:\,x_{i}\in B}p(x_{i}).$
Observació. Alguns autors defineixen la funció de probabilitat sobre tot el conjunt dels nombres real p:R⟶[0, 1]{\textstyle p:\mathbb {R} \longrightarrow [0, 1]} per $p(x)=P(X=x).$És clar que $p(x)=0$ a menys que $x\in D$. Això no genera cap problema ni confusió.
Cal advertir que el concepte de funció de probabilitat només té sentit per a variables aleatòries discretes, és a dir, que prenen un nombre finit o numerable de valors. Per a variables aleatòries contínues el concepte anàleg és el de funció de densitat.

## Vegeu també

* Funció de distribució
* Funció de densitat

## Referències

* ↑ Sanz, Marta. Probabilitats. Barcelona: Edicions Universitat de Barcelona, 1999, p. 50. ISBN 84-8338-091-9.
* ↑ DeGroot, Morris H. Probabilidad y estadística. 2a. ed. Wilmington, Delawere, E.U.A.: Addison-Wesley Iberoamericaca, 1988, p. 94. ISBN 0-201-64405-3.
# TheGrefg

David Cánovas Martínez, més conegut com a TheGrefg (Alhama de Múrcia, 24 d'abril de 1997), és un youtuber, streamer i especulador immobiliari espanyol. El 3 d'abril del 2019 va arribar als 10 milions de subscriptors a la plataforma YouTube.
Carregà el seu primer vídeo amb catorze anys i es va fer popular per publicar vídeos de videojocs coneguts tals com Call of Duty, Clash Royale i Fortnite; d'aquest darrer en va realitzar una pel·lícula. En diversos vídeos ha promocionat diverses marques com Kontrol Freek, G Fuel i Burn Controllers Spain. El 2016 cofundà amb Goorgo l'organització d'eSports Team Heretics. L'octubre del 2020 començà a aparèixer en el reality de talents Top Gamers Academy com a mentor. L'11 de gener de 2021 va batre el rècord d'audiència de la plataforma de streaming Twitch reunint 2.468.678 espectadors simultàniament. El seu canvi de residència a Andorra va provocar certa polèmica en la comunitat youtuber.
És autor de llibres com Rescate en White Angel (The G-Squad), Los Secretos de Youtube i Team Heretics: Todo lo que necesitas saber sobre esports, conjuntament amb Goorgo i Methodz.

## Referències

* ↑ «TheGrefg, el youtuber murciano que tributa en Andorra». La Opinión de Murcia. [Consulta: 9 maig 2019].
* ↑ Rodríguez, Víctor. «TheGrefg, el sueño de ser youtuber». Cadena SER, 06-07-2016. [Consulta: 9 maig 2019].
* ↑ «TheGrefg llega a los 10 millones de suscriptores en YouTube». Dexerto. [Consulta: 9 maig 2019].
* ↑ «TheGrefg estrena una 'película' basada en Fortnite». Diari As, 15-04-2019. [Consulta: 9 maig 2019].
* ↑ «El resident 'TheGrefg' bat el rècord mundial de visualitzacions a Twitch». diariandorra.ad, 12-01-2021. [Consulta: 12 gener 2021].
* ↑ TV, Destacados. «La lista de Youtubers y streamers que viven en andorra y los que aún no» (en espanyol de Mèxic), 14-01-2021. Arxivat de l'original el 2021-05-21. [Consulta: 21 maig 2021].
* ↑ Toledano, Bruno. «TheGrefg, el nuevo Rubius, tributa en Andorra: "Donar lo que gano por amor a mi país... no lo veo"» (en castellà), 30-11-2018. [Consulta: 12 gener 2021].
* ↑ «TheGrefg, el nuevo Rubius, tributa en Andorra: "Donar lo que gano por amor a mi país... no lo veo"». El Mundo, 30-11-2018. [Consulta: 9 maig 2019].
* ↑ «El libro con consejos para triunfar en los eSports» (en castellà), 03-06-2019. [Consulta: 5 octubre 2020].
# Monocephalus

Monocephalus és un gènere d'aranyes araneomorfas de la subfamília Erigoninae, dins de la família Linyphiidae. Es poden trobar a Europa.
Fou descrit per primera vegada per F. P. Smith l'any 1906.

## Llista d'espècies

Segons The World Spider Catalog 12.0:
* Monocephalus castaneipes (Simon, 1884)
* Monocephalus fuscipes (Blackwall, 1836) (Espècie tipus)

## Referències

* ↑ «Gen. Monocephalus Smith, 1906». . Natural History Museum Bern, 2019. DOI: 10.24436/2.
* ↑ Smith, F. P. «The spiders of the Diplocephalus-Group». Journal of the Quekett Microscopical Club, vol. 9, 2, 1906, pàg. 295–320.
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Tomàs Collell i Regolí

Tomàs Collell i Regolí (1798) va ser cantor, instrumentista i mestre de capella. Es va formar amb Francesc Queral a la catedral de Barcelona. Fou mestre de capella de la catedral d'Eivissa i de l'església parroquial de Santa Maria de Mataró. Es conserven obres seves als fons musicals de la capella de música de Santa Maria de Mataró i de Sant Esteve d'Olot. També destaca per algunes composicions guardades a l'arxiu de la seu de Manresa, com la Missa de rèquiem a sis veus amb claus, trompetes, violins i acompanyament, així com altres obres conservades a la parròquia de Sant Esteve d'Olot, a Girona.

## Referències

* ↑ «Obres de T. Collell als fons musicals de Catalunya».
* ↑ J.M.V.T.. A: Diccionario de la Música Española e Hispanoamericana. Madrid: SGAE, 2002. Vol. 3, p. 806.

## Enllaços externs

* Gregori i Cifré, Josep M.; Cabot i Sagrera, Neus. «Fons del Museu-Arxiu de Santa Maria de Mataró». A: Fons del Museu-Arxiu de Santa Maria de Mataró. 2010, p. IX-LI. 43 pàg. Barcelona: Generalitat de Catalunya, Departament de Cultura i Mitjans de Comunicació
# Andrea Vaccaro

Andrea Vaccaro (Nàpols, 1604 - Nàpols, 1670) fou un pintor italià de l'anomenada Escola napolitana. Va evolucionar des d'un estil tenebrista fins a un altre suavitzat de manera classicista.

## Biografia

Membre d'una família d'artistes, Vaccaro va ser deixeble de Girolamo Imparato, un artista menor de l'últim manierisme. El seu primer estil, de la dècada de 1620, delata influències de Caravaggio i en major mesura dels seus seguidors napolitans, gairebé els únics artistes l'estil del qual va poder conèixer fins que va sortir de Nàpols.
La seva amistat amb Bernardo Cavallino, un viatge a Roma i la influència de Guido Reni i Van Dyck, expliquen que en la seva maduresa temperar el naturalisme amb un classicisme més agradable i de més fàcil sortida comercial.

## Obra

La seva obra es va inspirar en el naturalisme tenebrista de Caravaggio, que va reinterpretar i suavitzar acostant-lo al classicisme. Va assimilar influències diverses, i les seves obres es caracteritzen per les seves figures mesurades i l'absència gairebé total de trets agressius en expressions i gestos, al contrari del que feia Caravaggio.
La majoria de la seva producció es va deure a encàrrecs eclesiàstics, les seves imatges de sants i màrtirs el van convertir en un dels artistes més apreciats per l'Església de l'època de la Contrareforma.
Atès que Nàpols era llavors virregnat d'Espanya, Andrea Vaccaro compta amb una àmplia presència en els museus espanyols. Destaquen diverses obres del Museu del Prado, comTrobada d'Isaac i Rebeca, i diversos llenços sobre la vida de sant Gaietà.
Al Museu Nacional d'Art de Catalunya es conserva el cicle de grans llenços amb la Història de Tobies, clar exponent de la seva fase més classicista. Al Museu d'Art de Girona dins l'exposició "Fons Museo del Prado", s'hi exposa el quadre Lot embriagat per les seves filles.

## Enllaços externs

* (castellà) Biografia de Vaccaro en la Enciclopedia del Museo del Prado

## Referències

* ↑ «Cerca a la col·lecció | Museu Nacional d'Art de Catalunya». [Consulta: 30 abril 2022].
# Kang Ok-sun

Kang Ok-sun (14 d'abril de 1946) va ser una jugadora de voleibol nord-coreana que va competir durant la 1970.
El 1972 va prendre part en els Jocs Olímpics de Múnic, on guanyà la medalla de bronze en la competició de voleibol.

## Referències

* ↑ «Kang Ok-Sun Olympic Results». sports-reference.com. Arxivat de l'original el 18 d’abril 2020. [Consulta: 3 juny 2019].
# Bulhary

Bulhary és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1435.

## Referències

* ↑ «Banskobystrický kraj (Slovakia): Districts, Towns and Municipalities - Population Statistics, Charts and Map». [Consulta: 6 gener 2022].
* ↑ «Bulhary - História - Okres Lučenec - E-OBCE.sk». Arxivat de l'original el 2022-01-06. [Consulta: 6 gener 2022].
# Gordon Wright

Edward Gordon Dundas Wright (Englefield Green, Surrey, 3 d'octubre de 1884 - Johannesburg, Sud-àfrica, 5 de juny de 1951) va ser un futbolista anglès que va competir a començament del segle xx. Jugà com a centrecampista i en el seu palmarès destaca la medalla d'or en la competició de futbol dels Jocs Olímpics d'Estocolm, el 1912.
Pel que fa a clubs, jugà al Hull City, equip amb el qual disputà 152 partits. A la selecció anglesa jugà un partit, contra Gal·les el març de 1906.

## Referències

* ↑ «Edward Wright Olympic Results». sports-reference.com. Arxivat de l'original el 18 de desembre 2012. [Consulta: 1r abril 2017].
* ↑ Fitxa a EU-Football.info
* ↑ England International Database
# Jazz on a Summer's Day

Jazz on a Summer's Day és una pel·lícula concert de 1959 ambientada al Festival de Jazz de Newport que va tenir lloc del 3 al 6 de juliol de 1958. La pel·lícula va ser dirigida pel fotògraf comercial i de moda Bert Stern i Aram Avakian, que també van muntar-la. El productor de jazz de Columbia Records, George Avakian, va ser el director musical de la pel·lícula. S'ha subtitulat al català.
La pel·lícula barreja imatges de l'aigua i la ciutat amb els intèrprets i el públic del festival. També inclou escenes de les curses de iots de la Copa Amèrica de vela de 1958. La pel·lícula és en gran part sense diàlegs ni narració (excepte els anuncis periòdics del mestre de cerimònies Willis Conover).
La pel·lícula compta amb les actuacions de Jimmy Giuffre; Thelonious Monjo; Sonny Stitt; Anita O'Day; Dinah Washington; Gerry Mulligan; Chuck Berry; Chico Hamilton, amb Eric Dolphy; i Louis Armstrong, amb Jack Teagarden. També hi apareixen Buck Clayton, Jo Jones, Armando Peraza i Eli's Chosen Six, el conjunt d'estudiants del Yale College que incloïa el trombonista Roswell Rudd, que apareix conduint per Newport en un cotxe de ferralla descapotable interpretant el Dixieland.
Tal com estava programat amb antelació i anunciat al programa, l'últim intèrpret el dissabte a la nit va ser Mahalia Jackson, que va cantar durant una hora a partir mitjanit, inaugurant així el diumenge al matí. La pel·lícula va concloure amb la seva interpretació del parenostre.
El 1999, la Biblioteca del Congrés dels Estats Units va seleccionar el film per conservar-lo al National Film Registry per ser "important culturalment, històrica o estètica". La pel·lícula va rebre una puntuació del 100% a Rotten Tomatoes.
La pel·lícula es va estrenar al Festival de Cinema de Venècia de 1959.

## Referències

* ↑ «AllMusic». AllMusic. Arxivat de l'original el 2023-08-21. [Consulta: 21 agost 2019].
* ↑ «Rotten Tomatoes». Rotten Tomatoes. Arxivat de l'original el 2021-01-24. [Consulta: 21 agost 2019].
* ↑ Jazz on a Summer's Day a la Base de dades de cinema en català
* ↑ «a l b a n y j a z z . c o m». Albanyjazz.com, 05-11-2005. Arxivat de l'original el 2011-09-30. [Consulta: 21 juny 2012].
* ↑ «Preserving the Silver Screen (December 1999) - Library of Congress Information Bulletin». www.loc.gov. Arxivat de l'original el 2021-04-14. [Consulta: 17 novembre 2020].
* ↑ «Complete National Film Registry Listing». Library of Congress. Arxivat de l'original el 2016-03-05. [Consulta: 17 novembre 2020].
* ↑ «Newport Jazz Festival Immortalized-WSJ». Arxivat de l'original el 2019-05-09. [Consulta: 9 maig 2019].
# Supremacia constitucional

La Supremacia Constitucional és un principi teòric del Dret constitucional que postula, originalment, situar a la Constitució d'un país jeràrquicament per sobre de totes les altres normes jurídiques, internes i externes, que puguen arribar a regir sobre eixe país. Això inclouria als tractats internacionals ratificats pel país i l'àmbit del qual l'aplicació puga ser també sobre les relacions jurídiques internes.

## Importància de la jerarquia del Dret internacional

Quan un Estat adhereix a un determinat tractat internacional, o s'incorpora a un bloc regional com la Unió Europea o el MERCOSUR ha d'enfrontar el problema de coordinar la normativa internacional sorgida d'eixos processos amb el seu propi ordenament intern. Si l'Estat atorga superior jerarquia a la seua pròpia Constitució podria deixar de complir amb un pacte internacional per una normativa que als altres Estats els resulta aliena, el que com a conseqüència pot implicar responsabilitat internacional per a l'Estat incomplidor.

## Vegeu també

* Dret comunitari
# Ilonka Kabos

Ilonka Kabos (Budapest, 7 de desembre de 1893 - Londres, 27 de maig de 1973) fou una pianista hongaresa.

## Biografia

Era filla del periodista Ede Kabos, un dels principals seguidors d'Endre Ady. La seva mare era Janka Fisch.
A l'Acadèmia de Música de Budapest, va ser alumne d'Árpád Szendy (alumne de Liszt), Leó Weiner i Zoltán Kodály. El 18 d'agost de 1915 es va casar amb el pianista Béla Gábor Zsigmondy a Budapest. Es van divorciar el 1925.
A partir de la dècada de 1920 va actuar tant a Hongria com a l'estranger, amb un èxit considerable. Va ensenyar a l'Acadèmia de Música entre 1931-1936. El 1938 es va establir a Londres. El 1956 va ser membre del jurat del Liszt i el 1961 del concurs de piano Liszt-Bartók de Budapest.
La dedicatòria del poema d'Endre Ady "Mans de flors de Fehér lyány" diu el següent: A Ilonka Kabos, la meva estimada germana petita. Part de les cartes d'Ady van ser conservades per Ilonka Kabos, que després les va donar a la Biblioteca de Manuscrits de l'Acadèmia Hongaresa de Ciències.
| « | "Deixa que les teves mans de flors ho decoren Va triar la seva ànima per a tu I la música feliç del teu jardí Sigues l'enveja del cel i de la terra... | » |
– Endre Ady: Salutació de casament des de lluny
A més, György Mikes, un periodista que viu a Londres, va cantar Sztálin-tango. la seva paròdia de bravura gravada per BBC Radio.
El segon marit d'Ilonka Kabos va ser el pianista Lajos Kentner.

## Homenatges

* Els invents, op. 2, són un conjunt de peces per a piano d'André Tchaikowsky; cada invent és un retrat musical d'un amic o col·lega de Tchaikowsky, i el número 3 portava el subtítol "A Ilona Kabos".
* Serge Tcherepnin, Per a Ilona Kabos (1968), peces per a piano

## Referències

* ↑ «FamiliySearch» (en anglès).
* ↑ «Discogs» (en anglès). [Consulta: 20 desembre 2023].
* ↑ Nemzeti Audiovizuális Archívum./http://kereso.nava.hu/nava/public/popup_details.php?doc=11306/(2005%5BEnllaç+no+actiu%5D. október 23.). Hozzáférés ideje: 2009. május 18.
* ↑ Manapság/https://hu.wikipedia.org/wiki/Falusi_Mariann/előadásában%5BEnllaç+no+actiu%5D hallhatni.
* ↑ «FamilySearch».

## Fonts

* Mek.oszk.hu
# FK Panevėžys

El FK Panevėžys és un club de futbol lituà de la ciutat de Panevėžys. L'equip es va fundar el 2015.

## Palmarès

* Lliga lituana de futbol: 1
** 2023
* Copa lituana de futbol: 1
** 2020
* Supercopa lituana de futbol: 2
** 2021, 2024
* 1 Lliga lituana de futbol: 1
** 2018

## Plantilla 2024

La relació de jugadors de la plantilla del Panevėžys la temporada 2024 és la següent:
| N. | Pos. | Nac. | Jugador |
| 1 | POR | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | Vytautas Černiauskas |
| 22 | POR | [[Fitxer:Flag of Moldova.svg|23x15px|border |alt=República de Moldàvia|link=Selecció de futbol de Moldàvia|{{#if:|]] | Emil Tîmbur |
| 2 | DEF | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | Linas Klimavičius |
| 3 | DEF | [[Fitxer:Flag of Serbia.svg|23x15px|border |alt=Sèrbia|link=Selecció de futbol de Sèrbia|{{#if:|]] | Miloš Vranjanin |
| 29 | DEF | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | Markas Beneta |
| 5 | MIG | [[Fitxer:Flag of Italy.svg|23x15px|border |alt=Itàlia|link=Selecció de futbol d'Itàlia|{{#if:|]] | Nicolás Gorobsov |
| 7 | MIG | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | Ernestas Veliulis |
| 11 | DAV | [[Fitxer:Flag of Nicaragua.svg|23x15px|border |alt=Nicaragua|link=Selecció de futbol de Nicaragua|{{#if:|]] | Ariagner Smith |
| 88 | DAV | [[Fitxer:Flag of Lithuania.svg|23x15px|border |alt=Lituània|link=Selecció de futbol de Lituània|{{#if:|]] | Žygimantas Baguška |
| 96 | DAV | [[Fitxer:Flag of Serbia.svg|23x15px|border |alt=Sèrbia|link=Selecció de futbol de Sèrbia|{{#if:|]] | Pavle Radunović |

## Futbolistes destacats

* Paulius Janušauskas
* Mantas Savėnas
* Ergys Kaçe (2022)

## Entrenadors

* Virginijus Liubšys (2015–2017)
* Mantas Savėnas (2017)
* Albertas Klimavičius (2017)
* Alexandru Curteian (2018–2020)
* Joao Martins (2020)
* Luis Andrade Olim (2021)
* Valdas Urbonas (2021-2022)
* Gino Lettieri (2022–2024)

## Referències

* ↑ http://fk-panevezys.lt/2018/01/08/fk-panevezys-padekojo-a-klimaviciui-uz-darba/ Arxivat 2019-04-04 a Wayback Machine.
* ↑ https://www.futbolas.lt/naujiena/402580/a-klimaviciu-panevezyje-keicia-specialistas-is-moldovos

## Enllaços externs

* Web oficial
# Mònica López i Moyano

Mònica López i Moyano (La Seu d'Urgell, Alt Urgell, 10 de gener de 1975), és llicenciada en física. Fou presentadora del temps a Televisió de Catalunya i després presentadora del programa La Hora de la 1, a TVE.
Llicenciada en Física per la Universitat de Barcelona l'any 1997, va entrar a formar part de la primera empresa espanyola dedicada a l'elaboració d'informació meteorològica (Serveis Audiovisuals de Meteorologia d'Activa Multimèdia), com a responsable de la secció de meteorologia. Va debutar com a meteorologa a Teletemps, de Via Digital, i després al Canal Meteo de Canal Satélite Digital i posteriorment al Canal 33. Va arribar a TV-3 el 2001 per fer El Temps i des de l'any 2003 i fins al 2008, va ser la presentadora de l'espai del temps de TV3 i el Canal 33. Des del 23 d'abril del 2004 va ser també la meteoròloga del programa matinal de TV3, Els matins, presentat i dirigit per Josep Cuní. Va presentar les campanades de TV3 del Cap d'Any del 2006.
Des de l'any 2005 col·labora en la revista de divulgació Nat amb una secció sobre els fenòmens meteorològics. L'any 2007 ha publicat el llibre Si no plou, plourà, un recull de refranys i frases fetes sobre el temps i els fenòmens meteorològics.
El juliol del 2008 va deixar TV3 per ser la nova cap dels serveis meteorològics de TVE a Madrid. Al llarg d'aquests anys ha participat en diversos programes de la casa, com La aventura del saber (La 2) o Aquí la Tierra (La 1). El 31 d'agost del 2020 va fer un canvi de rumb a la seva vida professional. Passà a presentar el programa matinal La Hora de la 1.

## Referències

* 1 2 3 4 Medina, Maria. «Así es Mónica López, la sustituta de María Casado» (en castellà). Hola!, 13-05-2020. [Consulta: 26 novembre 2024].
* 1 2 «Quién es Mónica López, la mujer del tiempo de TVE» (en castellà). ABC, 30-05-2014. [Consulta: 26 novembre 2024].
* ↑ LUNA, MANUEL DE «TVE tempta la meteoròloga Mònica López». elperiodico.cat, 23-05-2008.

## Enllaços externs

* La dona del temps, bloc dedicat a Mònica López
# Rafael Quirós Cárdenas

Rafael Quirós Cárdenas (Barbate, 1973) és un farmacèutic i polític espanyol del Partit Socialista Obrer Espanyol, alcalde de Barbate entre el 2007 i el 2015.

## Eleccions Muncipals
### Eleccions Muncipals de 2007

A les municipals de 2007 el PSOE va ser el guanyador, obtenint 13 regidors, mentre que el PP va aconseguir 2 i el PA 1 regidor, portant Rafael Quirós Cárdenas a l'alcaldia

### Eleccions Municipals de 2015

A les municipals de 2015, el Partit Andalucista va ser el guanyador, obtenint 8 regidors, mentre que el Partit Popular va obtenir 3 regidors, portant a l'alcaldia Miguel Molina Chamorro.

## Referències

* ↑ «Rafael Quirós da el primer paso para luchar contra Irene García» (en castellà). [Consulta: 24 novembre 2024].

## Enllaços externs

* Ficha del PSOE-Cádiz